

EΛΛHNIKH ΔHMOKPATIA

ΠANEΠIΣTHMIO IΩANNINΩN

Δ/NΣH TEXNIKΩN YΠHPEΣIΩN

ΤΜΗΜΑ ΜΕΛΕΤΩΝ

**ΠΑΡΟΧΗ ΥΠΗΡΕΣΙΑΣ:**

**«Αποξήλωση και απομάκρυνση μεταλλικού στεγάστρου αίθριου χώρου κτιρίου Φιλοσοφικής Σχολής»**

#### ΤΕΧΝΙΚΗ ΕΚΘΕΣΗ

**Νοέμβριος 2023**

|  |  |
| --- | --- |
| EΛΛHNIKH ΔHMOKPATIA  ΠANEΠIΣTHMIO IΩANNINΩN  Δ/NΣH TEXNIKΩN YΠHPEΣIΩN  ΤΜΗΜΑ ΜΕΛΕΤΩΝ | **ΠΑΡΟΧΗ ΥΠΗΡΕΣΙΑΣ:**  **«Αποξήλωση και απομάκρυνση μεταλλικού στεγάστρου αίθριου χώρου κτιρίου Φιλοσοφικής Σχολής»** |

#### ΤΕΧΝΙΚΗ ΕΚΘΕΣΗ

Η παρούσα Τεχνική Περιγραφή αφορά την παροχή υπηρεσίας για την αποξήλωση και απομάκρυνση του μεταλλικού στεγάστρου του αίθριου χώρου της Φιλοσοφικής Σχολής της Πανεπιστημιούπολης Ιωαννίνων.

Το στέγαστρο αποτελείται από μεταλλικό σκελετό στην οροφή του οποίου έχουν τοποθετηθεί πάνελ αλουμινίου τύπου MAXITHERM, πάχους 80mm και σταθερά και συρόμενα υαλοστάσια αλουμινίου, όπως φαίνεται και στο συνημμένο σχέδιο τυπικής τομής στοιχείου οροφής.

Η επιφάνεια του στεγάστρου είναι περίπου 1.000 τ.μ. και βρίσκεται σε ύψος 12,00μ. από τη στάθμη του ισογείου. Το βάρος του μεταλλικού σκελετού, όπως προκύπτει από τη διαστασιολόγησή του είναι περίπου 35 τόνοι, ενώ η επιφάνεια κάλυψης με πάνελ είναι 900 τ.μ. και η επιφάνεια των σταθερών και συρόμενων υαλοστασίων είναι 450 τ.μ.

Η καθαίρεση του μεταλλικού φέροντος οργανισμού του στεγάστρου (στοιχεία ζυγωμάτων και υποστυλωμάτων κ.α.),με αποσυναρμολόγηση ή/και κοπή, καθώς και η αποξήλωση των φύλλων επιστέγασης και των υαλοστασίων, θα γίνει είτε με την τοποθέτηση των απαιτούμενων ικριωμάτων, είτε με χρήση αυτοκινούμενου καλαθοφόρου μηχανήματος και ανυψωτικής πλατφόρμας, τηρώντας τα απαιτούμενα μέτρα ασφάλειας για την εκτέλεση των εργασιών και την αποφυγή πρόκλησης φθορών στο κτίριο και τον αίθριο χώρο του. Η διαλογή και η συσσώρευση των προϊόντων καθαίρεσης προς φόρτωση, θα γίνει με τα χέρια στον κοντινότερο χώρο εκτός του περιγράμματος του κτιρίου, σύμφωνα με τις οδηγίες της Επιβλέπουσας Υπηρεσίας.

Η φόρτωση, η μεταφορά και η απόθεση των προϊόντων καθαίρεσης θα γίνει σε αδειοδοτημένη μονάδα εναλλακτικής διαχείρισης αποβλήτων εκσκαφών, κατασκευών και κατεδαφίσεων, η οποία θα εκδόσει και τη σχετική βεβαίωση.

Για την παραπάνω παροχή υπηρεσίας συντάχθηκε και επισυνάπτεται ο προϋπολογισμός συνολικού ποσού **27.280,00€ (συμπεριλαμβανομένου Φ.Π.Α.)**.

Η Συντάξασα Ο Προϊστάμενος

του Τμήματος Μελετών

Βασιλική Χριστογιάννη Χρήστος Μπουρνάκας

Πολιτικός Μηχανικός Πολιτικός Μηχανικός

**ΑΝΑΛΥΤΙΚΟ ΤΙΜΟΛΟΓΙΟ ΕΡΓΑΣΙΩΝ**

10.07 Μεταφορές με αυτοκίνητο

Μεταφορά με αυτοκίνητο οποιουδήποτε υλικού, ανά χιλιόμετρο αποστάσεως.

Τιμή ανά τονοχιλιόμετρο (ton.km)

10.07.01δια μέσου οδών καλής βατότητας

Κωδικός Αναθεώρησης ΟΙΚ-1136

Επί οδού επιτρέπουσας ταχύτητα άνω των 40 km/h

**ΕΥΡΩ 0.35€/ton.km**

# Ν22.45 Αποξήλωση σταθερών και συρόμενων υαλοστασίων.

Κωδικός Αναθεώρησης ΟΙΚ-2275

Αποξήλωση σταθερών και συρόμενων κουφωμάτων αλουμινίου, μετά των υαλοπινάκων τους, σε οποιοδήποτε ύψος από το δάπεδο. Περιλαμβάνεται η αφαίρεση των φύλλων και του πλαισίου και η μεταφορά προς φόρτωση ή αποθήκευση.

Τιμή ανά τετραγωνικό μέτρο (m2) ακροτάτου περιγράμματος πλαισίου.

**ΕΥΡΩ 13,00€/μ2**

# 22.52 Αποξήλωση μεταλλικών φύλλων επιστέγασης

Κωδικός Αναθεώρησης ΟΙΚ-2275

Αποξήλωση μεταλλικών φύλλων επιστέγασης από λαμαρίνα, επίπεδη ή αυλακωτή, απλή ή με μόνωση, με τις αντίστοιχες τεγίδες, σε οποιαδήποτε στάθμη από το έδαφος, με την καταβίβαση και διαλογή των υλικών, την συσσώρευση των αχρήστων υλικών προς φόρτωση, την ταξινόμηση χρησίμων υλικών και την μεταφορά τους προς φόρτωση ή αποθήκευση.

Τιμή ανά τετραγωνικό μέτρο (m2) πραγματικής επιφανείας.

**ΕΥΡΩ 2,60€/μ2**

# 22.55 Καθαίρεση μεταλλικού φέροντος οργανισμού στέγης

Κωδικός Αναθεώρησης ΟΙΚ-6102

Καθαίρεση μεταλλικού φέροντος οργανισμού στέγης (τεγίδες, επιτεγίδες, ζευκτά κάθε τύπου), σε οποιαδήποτε ύψος από το δάπεδο εργασίας, με αποσυναρμολόγηση ή/και κοπή. Συμπεριλαμβάνονται τα απαιτούμενα ικριώματα και η συσσώρευση των προϊόντων προς φόρτωση ή αποθήκευση, σύμφωνα με την μελέτη και την ΕΤΕΠ 15-02-02-02 "Καθαιρέσεις μεταλλικών κατασκευών με θερμικές μεθόδους".

Τιμή ανά χιλιόγραμμο (kg) βάσει ζυγολογίου ή αναλυτικών υπολογισμών.

**ΕΥΡΩ 0,45€/χγρ**